b'\n_START_ARTICLE_\nTon\xc4\x8di Tadi\xc4\x87\n_START_PARAGRAPH_\nTon\xc4\x8di Tadi\xc4\x87 (Split, 31. o\xc5\xbeujka 1962.) je hrvatski fizi\xc4\x8dar i politi\xc4\x8dar. Bio je zastupnik u Hrvatskom dr\xc5\xbeavnom saboru u \xc4\x8detvrtom i petom sazivu.\n_START_SECTION_\n\xc5\xbdivotopis\n_START_PARAGRAPH_\nRodio se je u Splitu 1962. godine.\n_START_SECTION_\nPoliti\xc4\x8dka aktivnost\n_START_PARAGRAPH_\nU politici se pojavio po\xc4\x8detkom \'90-tih, prvotno kao \xc4\x8dlan HSLS-a. Nakon nekoliko godina boravka pri toj stranci, u kojoj njegovi kapaciteti nisu bili primije\xc4\x87eni, pre\xc5\xa1ao je 1995. u HSP._NEWLINE_U HSP-u je brzo napredovao i nakon par godina je do\xc5\xa1ao na strana\xc4\x8dku listu s koje je u\xc5\xa1ao u Hrvatski dr\xc5\xbeavni sabor._NEWLINE_U \xc4\x8cetvrtom sazivu Hrvatskog sabora u\xc5\xa1ao je na listi Hrvatske stranke prava i Hrvatske kr\xc5\xa1\xc4\x87anske demokratske unije za VII. izbornu jedinicu. Mandat je odradio od 2000. do 2003._NEWLINE_U Petom sazivu Hrvatskog sabora u\xc5\xa1ao je na listi Hrvatske stranke prava u IX. izbornoj jedinici. Dana 24. rujna 2007. zastupnik je podnio ostavku na \xc4\x8dlanstvo u Hrvatskoj stranci prava, te je postao nezavisnim zastupnikom. Mandat je odradio od 2003. do 2008. godine._NEWLINE_U Saboru su se vrlo brzo pokazale Tadi\xc4\x87eve saborni\xc4\x8dke sposobnosti, pokazav\xc5\xa1i za \xc5\xa1to su saborski zastupnici pla\xc4\x87eni i kako se treba obavljati zastupni\xc4\x8dki posao, nasuprot brojnim inertnim zastupnicima koji su davali Saboru izgled kazali\xc5\xa1tu lutaka._NEWLINE__NEWLINE_Pokreta\xc4\x8d je i veliki promicatelj prijedloga o progla\xc5\xa1enju gospodarskog pojasa, koji ni jedna hrvatska Vlada niti jedan sastav hrvatskog Sabora nije imao odlu\xc4\x8dnosti proglasiti._NEWLINE__NEWLINE_Skrenuo je pozornost hrvatske javnosti na slu\xc4\x8daj privatizacije "Sun\xc4\x8danog Hvara"._NEWLINE__NEWLINE_Upozoravao je na brojne neozbiljne i nedorasle pristupe hrvatskih politi\xc4\x8dara ekolo\xc5\xa1kim temama (jadranski naftovod), kao i na podani\xc4\x8dko-poslu\xc5\xa1ni\xc4\x8dki pristup hrvatskih vlastiju Europskoj uniji._NEWLINE__NEWLINE_Poznate su i njegove inicijative za pravednu privatizaciju u turizmu, osnivanje obalne stra\xc5\xbee, poticaje za maslinare, vinogradare, pomora\xc4\x8dka prava (upozorio je na sramni ugovor kojeg su hrvatske vlasti potpisale sa SAD-om), ravnopravnost brodara i ribara._NEWLINE__NEWLINE_O\xc5\xbeivio je sje\xc4\x87anje na sudjelovanje Hrvata u Lepantskoj bitci, pokrenuv\xc5\xa1i inicijative za stavljanje spomen-plo\xc4\x8da u gradovima sa isto\xc4\x8dne jadranske obale koji su dali borce u toj bitci, kao i plo\xc4\x8de u samom Lepantu._NEWLINE_Ukupno, do studenoga 2007., dao je 107 zakonskih prijedloga i izborio je 14 zakona._NEWLINE_Na izborima za Sabor 2007. kandidirao se sa svojom neovisnom listom "Obala-otoci-Zagora" u X. izbornoj jedinici, u kojoj je za protukandidata imao biv\xc5\xa1u strana\xc4\x8dku kolegicu Ru\xc5\xbeu Toma\xc5\xa1i\xc4\x87, saborsku zastupnicu tako\xc4\x91er poznatu po svojim inicijativama. Po njegovim rije\xc4\x8dima, s raznih strana mu je bila reme\xc4\x87ena izborna promid\xc5\xbeba (filtriranje predizbornih anketa u kojem su ga medijske ku\xc4\x87e izbacivale s popisa ponu\xc4\x91enih mogu\xc4\x87nosti, isplate \xc4\x8detvrtine iznosa za izbornu kampanju na koji je imao zakonsko pravo i sl.).\n_START_SECTION_\n\xc5\xa0port\n_START_PARAGRAPH_\nTon\xc4\x8di Tadi\xc4\x87 je i poznati aikidoka.'